CELEX: 32000R0710
Language: hr
Date: 2000-04-03 00:00:00
Title: Uredba Komisije (EZ) br. 710/2000 od 3. travnja 2000. o razvrstavanju određene robe u kombiniranu nomenklaturu

02/Sv. 015
            
            
               HR
            
            
               Službeni list Europske unije
            
            
               150
            
         32000R0710
   
               L 084/8
            
            
               SLUŽBENI LIST EUROPSKE UNIJE
            
            
               03.04.2000.
            
         
      UREDBA KOMISIJE (EZ) br. 710/2000
   od 3. travnja 2000.
   o razvrstavanju određene robe u kombiniranu nomenklaturu
   KOMISIJA EUROPSKIH ZAJEDNICA,
   uzimajući u obzir Ugovor o osnivanju Europske zajednice,
   uzimajući u obzir Uredbu Vijeća (EEZ) br. 2658/87 od 23. srpnja 1987. (1) o tarifnoj i statističkoj nomenklaturi i o Zajedničkoj carinskoj tarifi, kako je zadnje izmijenjena Uredbom Komisije (EZ) br. 254/2000 (2), a posebno njezin članak 9.,
   budući da:
   
               (1)
            
            
               Zbog osiguranja jedinstvene primjene kombinirane nomenklature, priložene navedenoj Uredbi, potrebno je usvojiti mjere za razvrstavanje robe iz Priloga ovoj Uredbi.
            
         
               (2)
            
            
               Uredbom (EEZ) br. 2658/87 utvrđena su Opća pravila za tumačenje kombinirane nomenklature. Ta se pravila također primjenjuju na svaku drugu nomenklaturu koja se u cijelosti ili djelomično temelji na njoj ili kojom se uvode dodatni pododjeljci te koja je utvrđena posebnim odredbama Zajednice, s ciljem primjene tarifa i drugih mjera u vezi s robnom razmjenom.
            
         
               (3)
            
            
               U skladu s navedenim Općim pravilima, robu iz stupca 1 tablice iz Priloga ovoj Uredbi potrebno je razvrstati pod odgovarajuće oznake KN iz stupca 2, a na temelju razloga navedenih u stupcu 3.
            
         
               (4)
            
            
               Primjereno je da, u skladu s odredbama članka 12. stavka 6. Uredbe Vijeća (EEZ) br. 2913/92 od 12. listopada 1992. o Carinskom zakoniku Zajednice (3), kako je zadnje izmijenjena Uredbom Europskog parlamenta i Vijeća (EZ) br. 955/1999 (4), korisnik može nastaviti navoditi obvezujuće tarifne informacije koje izdaju carinska tijela država članica u vezi s razvrstavanjem robe u kombiniranu nomenklaturu, a koje nisu u skladu s odredbama ove Uredbe, i to tijekom razdoblja od tri mjeseca.
            
         
               (5)
            
            
               Mjere predviđene u ovoj Uredbi su u skladu s mišljenjem Odjela za tarifnu i statističku nomenklaturu Odbora za Carinski zakonik,
            
         DONIJELA JE OVU UREDBU:
   Članak 1.
   Roba iz stupca 1 tablice iz Priloga razvrstava se u kombiniranu nomenklaturu sukladno odgovarajućim oznakama KN iz stupca 2 te tablice.
   Članak 2.
   Obvezujuće tarifne informacije koje izdaju carinska tijela država članica, a koje nisu u skladu s odredbama ove Uredbe, mogu se nastaviti navoditi u skladu s odredbama članka 12. stavka 6. Uredbe (EEZ) br. 2913/92, tijekom razdoblja od tri mjeseca.
   Članak 3.
   Ova Uredba stupa na snagu dvadesetog dana od dana objave u Službenom listu Europskih zajednica.
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 3. travnja 2000.
      
         
            Za Komisiju
         
         Frederik BOLKESTEIN
         
         
            Član Komisije
         
      
   
   
      (1)  SL L 256, 7.9.1987., str. 1.
   
      (2)  SL L 28, 3.2.2000., str. 16.
   
      (3)  SL L 302, 19.10.1992., str. 1.
   
      (4)  SL L 119, 7.5.1999., str. 1.
   PRILOG
   
               Naziv robe
            
            
               Razvrstavanje
               (oznaka KN)
            
            
               Razlozi
            
         
               (1)
            
            
               (2)
            
            
               (3)
            
         
               Sazreli (približno četiri tjedna) svijetli žuti sir bez rupa poput sira Cheddar sa slijedećim analitičkim karakteristikama (% po težini):
               
                  
               
                           
                                       —
                                    
                                    
                                       suha tvar:
                                    
                                 
                        
                           63
                        
                     
                           
                                       —
                                    
                                    
                                       sadržaj masti u suhoj tvari
                                    
                                 
                        
                           51,2
                        
                     
                           
                                       —
                                    
                                    
                                       bjelančevine
                                    
                                 
                        
                           24
                        
                     
                           
                                       —
                                    
                                    
                                       sadržaj vode po težini u tvari bez masti
                                    
                                 
                        
                           54,6
                        
                     
            
               0406 90 21
            
            
               Razvrstavanje se utvrđuje u skladu s odredbama Općih pravila 1. i 6. o tumačenju kombinirane nomenklature i tekstom oznaka KN 0406, 0406 90 i 0406 90 21.
               Proizvod, koji ima karakteristike sira Cheddar razvrstava se pod oznaku KN 0406 90 21, bez obzira na vrijeme sazrijevanja.
            
         
               2.   Citrus laifolia: limete, boja u rasponu od tamo zeleno do blijedo žute, tanke kore i karakterističnog kiselog okusa i mirisa, ovalnog oblika, gotovo bez koštica i prosječne težine između 70 i 120 grama
            
            
               0805 90 00
            
            
               Razvrstavanje se utvrđuje u skladu s odredbama Općih pravila 1. i 6. o tumačenju kombinirane nomenklature i tekstom oznaka KN 0805 i 0805 90 00.
               
                  Citrus latifolia je vrsta limete različita od Citrus aurantifolia pod oznakom KN 0805 30 90.
            
         
               3.   Kreker od kozica u obliku tvrdih, djelomično prozirnih diskova, djelomično kuhanih na pari i sušenih u pećnici, napravljenih od škroba, vode, soli, šećera (približno 4 %), mesa kozica (približno 5 %) i koji sadrže pojačivač okusa.
               Proizvod je spreman za potrošnju samo nakon prženja na ulju ili masti.
            
            
               1905 90 60
            
            
               Razvrstavanje se utvrđuje u skladu s odredbama Općih pravila 1. i 6. o tumačenju kombinirane nomenklature i tekstom oznaka KN 1905, 1905 90 i 1905 90 60.
               Toplinska obrada smatra se djelomičnim kuhanjem te se stoga proizvod isključuje iz tarifnog broja 1901 (vidjeti Napomenu s objašnjenjem HS za tarifni broj 1901, II, napomena o izuzeću (e)).
               Zbog dodatka šećera i mesa kozica proizvod je izgubio karakteristike proizvoda pod oznakom KN 1905 90 20.
            
         
               4.   Krastavci koji su podvrgnuti potpunoj mliječnoj fermentaciji, stavljeni u rasol. Rasol sadrži, po težini, 8,4 % soli i 1 % mliječne kiseline.
               Krastavci se koriste za pripremu proizvoda poznatog kao „kiseli krastavci”.
            
            
               2005 90 80
            
            
               Razvrstavanje se utvrđuje u skladu s odredbama Općih pravila 1. i 6. o tumačenju kombinirane nomenklature i tekstom oznaka KN 2005, 2005 90 i 2005 90 80.
               Krastavci koji su podvrgnuti potpunoj mliječnoj fermentaciji izuzeti su iz tarifnog broja 0711, bez obzira na sadržaj soli u rasolu (vidjeti zadnji stavak napomena s objašnjenjem HS uz tarifni broj 0711 i zadnji stavak Napomena s objašnjenjem KN uz oznaku 0711 40 00).